Liget Községi Önkormányzat

Jegyzőkönyv

Készült Liget Községi Önkormányzat Képviselőtestületének 2019 december 13-án a Ligeti Faluházban megtartott közmeghallgatásáról.

Jelen vannak: Vargáné Szabó Gabriella polgármester,

Drescher József alpolgármester,

Csirke Balázs Jenő képviselő,

Pakker Csabáné képviselő,

Szabó László képviselő.

Polgármester köszönti a megjelenteket, megállapítja, hogy a képviselőtestületi tagok határozatképes létszámban vannak jelen.

A lakosság részéről 8 fő jelent meg.

A polgármester elmondja, hogy a közmeghallgatás megtartásának akadály nincsen.

Ezek után a Polgármester tájékoztatást ad a jelenlévőknek az önkormányzat anyagi helyzetéről, munkájáról.

Központi költségvetési támogatásról, közfoglalkoztatásból származó bevételekről,

bérekről, dologi költségekről, önkormányzat főbb kiadásairól

Ezt követően beszámol az állam által kötelezően ellátandó feladatokról:

-Önkormányzati igazgatás,

-Közvilágítás,

-Zöldterület kezelés,

-Köztemető fenntartása,

-Közutak karbantartása,

-Szociális szolgáltatások, ellátások (Falugondnoki szolgálat, Házi segítségnyújtás, Szociális étkeztetés, Családsegítés, Természetbeni ellátások: tűzifa, lakhatási célú támogatások. Pénzbeli ellátások: Rendkívüli települési támogatás, Elhunyt személy temetéséhez való hozzájárulás. Gyermek születése esetén kapható támogatás).

-Oktatási feladatok: Óvoda, mini bölcsőde, középiskolai illetve felsőoktatási ösztöndíjak,

-Közművelődési feladatok: Könyvtár, rendezvények,

-Közfoglalkoztatás és az abban végzett tevékenységek: eper termesztés, zöldterület kezelés, gyümölcsfeldolgozás, szőnyegkészítés, brikett készítés,

-Megvalósult pályázatok, megnyert pályázatok, (Bölcsőde, Magyar Falu programban, óvodaudvar felújítása, kamerarendszer kialakítása,

-Pályázatok melyek nem nyertek: Zártkert, önkormányzati fejlesztések utakra, Magyar Falu programban utakra,

-Változások: Közös Önkormányzati Hivatallal kapcsolatos változás,

-Tervek: Zakinyába vezető út rendbetétele, vízelvezető árkok fejlesztése, Sportpálya kialakítása,

Ezek után megköszönte a képviselőknek, hivatali dolgozóknak, Óvoda és Bölcsőde dolgozóinak, egyesületeknek, helyi vállalkozásoknak a segítségét.

Néhány észrevétel a lakosság részéről:

Kormos Kata: Elmondja, hogy jó lenne a játszótér melletti árok mélyítését megoldani, mert nem folyik el a csapadékvíz a házuk elől.

Polgármester választávan elmondja, hogy mielőtt megoldják a felmerült kérést.

Szűcs Balázs: Javaslatot tett a közterületek kaszálásával kapcsolatban, vélemény szerint a helyieknek kellene felajánlati a kaszálást, kézi kaszával sokkal szebben lehetne a közterületeket nyírni, mint az idei évben megbízott vállalkozó által végzett fűnyírás, amely nem volt egyenletes és hiányos is volt.

Apaceller László: Elmondja, hogy az Akácfa utcában a járda állapota kritikus, szinte már nem lehet közlekedni rajta.

Polgármester választában elmondja, hogy az önkormányzat pályázatot nyújt be a jövő évben a járdafelújításhoz szükséges alapanyagok beszerzésére.

Vargáné Szabó Gabriella polgármester megköszöni a részvételt, mindenkinek békés, boldog ünnepeket kíván, mivel több kérdés, vélemény nem hangzott el, a közmeghallgatást berekesztette.

k. m. f.

Vargáné Szabó Gabriella Dr. Sitkei Lukács

polgármester jegyző